Harlekintrost

Harlekintrost (Geokichla dohertyi) er en monotypisk art av fugl i slekten Geokichla (jordtroster), som ellers teller 21 arter og inngår i trostefamilien (Turdidae). Arten er utbredt på de små Sundaøyene.

Biologi 
Harlekintrost blir cirka 16–18 cm lang og kjønnene er like. Arten har ei i hovedsak bråket sort og hvit fjærdrakt med en karakteristisk rustrød rygg som blir gradvis rødere mot haleroten. Oversiden er mørkere enn flankenee og buksiden. Buken er hvit og flankene har hvit grunnfarge med innslag av sorte og røde prikker øverst. Hodet har sort hette og hvite kinn med en sort strek gjennom øyet. Halsen er for det meste sort. Nebbet er sort og de nedre ekstremitetene lysegule.

Arten er utbredt på de små Sundaøyene; Lombok, Sumbawa, Flores, Sumba, og Timor. Arten trives i semi-eviggrønn i lavereliggende montane områder og i fjellskog med lukkede trekroner, men fuglene gjennomtrenger av og til også forringede habitater, som krattskog omkring landsbyer nær skog. Viktige habitatvariabler på Sumba inkluderer høy tretetthet, høye trær, tett baldakindekke og større høyder, men arten foretrekker primærskog i stor høyde. Fuglene er observert i høyder omkring {{formatnum:460–1650 moh}} på Lombok,  på Sumbawa,  på Flores,  på Sumba, og  på Vest-Timor.

Arten er trolig standfugl. Den ernærer seg hovedsakelig på bakken, men også noe i trærne, der den observeres oftest i mellomhøyde. Noen ganger i grupper på opptil fem individer i frukttrær, og av og til i selskap med brunhettetrost (G. interpres).

Lite er kjent om hekkingen, annet enn at den varierer mellom øyene. I fangenskap legger hunnen tre egg, og inkubasjonen tar cirka 15 dager.

Inndeling 
Inndelingen følger Birds of the World. Norske navn følger Norsk navnekomité for fugl og er i henhold til Syvertsen et al. (2008, 2017, 2020).

 Passeriformes, spurvefugler
 Passeri, sangfugler
 Passerida
 Muscicapoidea
 Turdidae, trostefamilien (18 slekter, 173 arter)
 Geokichla (21 arter)
 G. dohertyi, harlekintrost (monotypisk)

Referanser

Eksterne lenker 
 

Troster